Olen oma töös pidanud tööotsimiskuulustega tegelema ja siis on just selline olukord, et kuidas meie nüüd oma kuulutusse palganumbri lisaksime - ühelgi teisel firmal ju ei ole? Seda, miks ei ole põhjendatakse tihti  sellega, et palk sõltub inimesest. Mingil määral sõltub aga samas piirid on ikka olemas, millest üles- ja allapoole see palk ei jää. Mõnel inimesel on kohe CV-s kirjas, palju ta palgaks eeldab ja kui see number on suurem kui meie talle pakuksime, siis vestlusele teda ei kutsu - samas võib-olla oleks ta olnud nõus ka veidi väiksema sissetulekuga. Ehk on selle palga mitte märkimise taga seegi, et loodetakse inimese valmisolekut töötada võimalikult väikse palga eest. Kui mingi summa kirja panema, siis olemegi  sunnitud seda maksma aga äkki kui talt küsida, oleks ta ka väiksema summaga nõus? Ise olen küll liiga madala palga tõttu tööst ära öelnud - ei püütud mind selle peale kuidagi meelitada, ilmselt on järjekord madala palgaga nõusolijaid ukse taga (ja see oli enne suurt masu).